钦定古今图书集成/明伦汇编/氏族典/第322卷 > 《廖用贤尚友录》 > 滕祐
## 钦定古今图书集成/明伦汇编/氏族典/第322卷 > 《廖用贤尚友录》 > 滕祐

按《瓯宁县志》：“祐字吉甫，举成化进士，授行人司行人。
弘治初，擢监察御史。抗疏论传奉官不宜滥授太常，
清职不宜滥及黄冠。孝穆纪太后，孝宗生母也。太后，
广西贺人，早薨，莫知其亲族。孝宗登极，追念太后，遣
使访之，有司漫举应诏，有讦其伪者，诏祐往究。祐微
服间道潜迹以闻，伪者遂得罪。祐早孤，事继母如所”
生，友弟睦族，处故旧甚厚。